ประเทศไทยใน พ.ศ. 2516

เหตุการณ์ที่เกิดขึ้นใน พ.ศ. 2516 (ค.ศ. 1973) ในประเทศไทย เป็นปีที่ 192 แห่งกรุงรัตนโกสินทร์ และเป็นปีที่ 28 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร

ผู้นำ 

 พระมหากษัตริย์ : พระบาทสมเด็จพระปรมินทรมหาภูมิพลอดุลยเดช
 สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร
 นายกรัฐมนตรี: 
 ถนอม กิตติขจร (รัฐประหาร) (จนถึง 14 ตุลาคม)
 สัญญา ธรรมศักดิ์ (อิสระ) (ตั้งแต่ 14 ตุลาคม)
 รัฐสภา: 
 สภานิติบัญญัติแห่งชาติ (ถึง 16 ธันวาคม)
 สภานิติบัญญัติแห่งชาติ (เริ่ม 23 ธันวาคม)
 ประธานสภานิติบัญญัติแห่งชาติ: 
 ศิริ สิริโยธิน (แต่งตั้ง) (จนถึง 11 ธันวาคม)
 หม่อมราชวงศ์คึกฤทธิ์ ปราโมช (แต่งตั้ง) (ตั้งแต่ 29 ธันวาคม)
 ประธานศาลฎีกา: 
 ทองคำ จารุเหติ (จนถึง 15 มีนาคม)
 จินตา บุณยอาคม (ตั้งแต่ 1 เมษายน)

เหตุการณ์

มกราคม 
 13 มกราคม - พระบาทสมเด็จพระปรมินทรมหาภูมิพลอดุลยเดช พร้อมด้วยสมเด็จพระนางเจ้าฯ พระบรมราชินีนาถในรัชกาลที่ 9 และสมเด็จพระเจ้าลูกยาเธอ สมเด็จพระเจ้าลูกเธอทุกพระองค์ เสด็จในการพระราชทานเพลิงศพ เจ้าราชบุตร (วงศ์ตวัน ณ เชียงใหม่) เจ้าราชบุตรพระองค์สุดท้ายแห่งนครเชียงใหม่ และเป็นการพระราชทานเพลิงศพเจ้าประเทศราชครั้งสุดท้ายของประเทศไทย

เมษายน 
 29 เมษายน – เกิดเหตุเฮลิคอปเตอร์ทหารหมายเลข ทบ.6102 ตกกลางทุ่งนาที่ อำเภอบางเลน จังหวัดนครปฐม มีผู้เสียชีวิตทั้งหมด 6 คน ในซากเฮลิคอปเตอร์นั้นพบซากสัตว์เป็นจำนวนมาก ส่วนใหญ่เป็นซากกระทิง ซึ่งล่ามาจากทุ่งใหญ่นเรศวร สร้างกระแสไม่พอใจในหมู่นิสิตมหาวิทยาลัยเกษตรศาสตร์และประชาชนทั่วไปเป็นอย่างมาก

กันยายน 
 24 กันยายน – เปิดการจราจรบนสะพานสมเด็จพระปิ่นเกล้า

ตุลาคม 
 6 ตุลาคม - มีบุคคลร่วมลงชื่อ 100 คน เพื่อเรียกร้องขอรัฐธรรมนูญ โดยได้มีการเดินแจกใบปลิวเรียกร้องรัฐธรรมนูญตามสถานที่ต่าง ๆ ในกรุงเทพมหานคร
 10 ตุลาคม - รัฐบาลมีมติให้ตั้งศูนย์ปราบจลาจลที่กองอำนวยการป้องกันและปราบปราม คอมมิวนิสต์สวนรื่นฤดี โดยมีจอมพลประภาส จารุเสถียร รองผู้บัญชาการทหารสูงสุดเป็นผู้อำนวยการศูนย์ฯ และพลเอกกฤษณ์ สีวะรา เป็นรองผู้อำนวยการศูนย์ฯ เพื่อดำเนินการปราบปรามจลาจล และการก่อความไม่สงบที่อาจเกิดขึ้น
 14 ตุลาคม – เหตุการณ์ 14 ตุลา: นักเรียน นิสิต นักศึกษา รวมทั้งประชาชน รวมตัวประท้วงเรียกร้องประชาธิปไตย เนื่องจากจอมพลถนอม กิตติขจร ใช้อำนาจเผด็จการ ก่อการปฏิวัติยึดอำนาจตนเองเมื่อวันที่ 17 พฤศจิกายน พ.ศ. 2514 จัดตั้งรัฐบาลคณะปฏิวัติขึ้นปกครองประเทศ ทำให้เกิดการปะทะกันอย่างรุนแรงจนกลายเป็นการจลาจลนองเลือด
 15 ตุลาคม – เหตุการณ์ 14 ตุลา: จอมพลถนอม กิตติขจร จอมพลประภาส จารุเสถียร และ พ.อ.ณรงค์ กิตติขจร ออกเดินทางไปนอกประเทศจากนั้นพระบาทสมเด็จพระปรมินทรมหาภูมิพลอดุลยเดช พระกรุณาโปรดเกล้าฯ แต่งตั้งนายสัญญา ธรรมศักดิ์ เป็นนายกรัฐมนตรี ประกาศใช้รัฐธรรมนูญแห่งราชอาณาจักรไทยฉบับใหม่

ดูเพิ่ม 
 วันมหาวิปโยค

แหล่งข้อมูลอื่น 
 ปฏิทินปี 1973 - ประเทศไทย

ประเทศไทยในปี พ.ศ. 2516